Document ID: 31989D0340

NEUVOSTON PÄÄTÖS,
tehty 3 päivänä toukokuuta 1989,
Yhteisen tutkimuskeskuksen kolmansille osapuolille suoritetusta Euroopan yhteisöihin liittyvästä työstä (89/340/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
sekä katsoo, että
yhteisön teknologiseen tutkimukseen ja kehitykseen liittyvien yleistavoitteiden saavuttamiseksi on suotavaa antaa Yhteiselle tutkimuskeskukselle (YTK) mahdollisuus suorittaa työtä julkisille ja yksityisille kolmansille osapuolille,
neuvosto arvioi päätöslauselmassaan 88/C 197/03 (), että keskuksen, jonka olennaisena tehtävänä vuosien 1988 ja 1991 välillä on toteuttaa alustavaa tutkimustyötä sisältäviä erityisohjelmia, olisi kuitenkin hyödynnettävä käytettävissään olevia laitteita ja työvoimaa vahvistaakseen ja kehittääkseen kolmansille osapuolille suoritettavaa työtä aloilla, joilla sillä on asiantuntemusta,
kolmansien osapuolien kanssa tekemiensä sopimusten yhteydessä keskus voi joutua sitoutumaan näiden tutkimusten tulosten levittämistä rajoittaviin lausekkeisiin pääjohtajan yhteistyössä johtokunnan kanssa määrittelemin edellytyksin ja valvomalla erityisesti yhteisön tiedettä ja rahoitusta koskevia etuja, ja
perustamissopimuksessa ei määrätä 235 artiklassa määrättyjen valtuuksien lisäksi muista valtuuksista kyseiselle toiminnalle,
ON PÄÄTTÄNYT SEURAAVAA:
1 artikla
Yhteisön teknologiseen tutkimukseen ja kehitykseen liittyvien yleistavoitteiden saavuttamiseksi komissio voi tarvittaessa maksua vastaan saattaa Yhteisen tutkimuskeskuksen laitokset, laitteet ja asiantuntemuksen julkisten ja yksityisten kolmansien osapuolten käytettäväksi.
2 artikla
Tämä päätös julkaistaan Euroopan yhteisöjen virallisessa lehdessä. Se tulee voimaan sen julkaisemisesta seuraavana päivänä.
Tehty Brysselissä 3 päivänä toukokuuta 1989.

Labels: 7
15
14
5